The Untouchables (filma)

The Untouchables () 1986ko Brian De Palma estatubatuar zinema zuzendariaren filma da, Oscar Fraley idazlearen The Untouchables liburuan oinarritua, eta FBIko Eliot Ness agenteak eta Ukiezinak zeritzon taldeak Al Capone mafiaburua atzemateko izan zituzten gorabeherak kontatzen ditu. Bertan, Kevin Costner, Charles Martin Smith, Andy García, Robert De Niro eta Sean Connery aktoreek antzeztu zuten.

Filmak Gizonezko bigarren aktore onenaren Oscar Saria (Sean Connery) irabazi zuen, bai eta Jatorrizko soinu banda onenaren Oscar Sariaren izendapena jaso ere (Ennio Morricone)

 Argumentua 

1920ko hamarkadaren amaiera eta 1930eko hamarkadaren hasierako Lege Lehorraren garaiko Chicago hiria. FBIko Eliot Ness agentea (Kevin Costner) hiriko krimen antolatuaren jaun eta jabe Al Capone gangsterra (Robert De Niro) nola edo hala atzemateko ahaleginean dabil. Froga falta dela eta, ezin zaio hilketa, estortsio edota legez kanpoko alkohola saltzearen deliturik leporatu, baina Nessek Malone (Sean Connery) polizia beterano eta azeriaren laguntzaz bi polizia zintzo (Andy Garcia eta Charles Martin Smith) erreklutatu eta Ukiezinak izeneko taldea sortu du, Al Caponeri atxilo hartzeko.

 Aktoreak 
 Kevin Costner - Eliot Ness
 Sean Connery - Jim Malone
 Charles Martin Smith - Oscar Wallace agentea
 Andy García - George Stone - Giuseppe Petri agentea
 Robert De Niro - Al Capone
 Richard Bradford - Mike Dorsett polizia buruzagia
 Jack Kehoe - Walter Payne
 Brad Sullivan - George
 Billy Drago - Frank Nitti
 Patricia Clarkson - Catherine Ness
 Vito D'Ambrosio - Bowtie gidaria
 Steven Goldstein - Scoop
 Peter Aylward - Anderson tenientea
 Don Harvey - Preseuski ofiziala
 Robert Swan - kanadar polizia kapitaina

 Kanpo estekak 
 The Untouchables filmaren IMDBko fitxa irakurgai 

Kategoria:Ameriketako Estatu Batuetako filmak
Kategoria:Ekintza filmak
Kategoria:Mafia-filmak
Kategoria:Polizia filmak
Kategoria:Chicagon girotutako filmak
Kategoria:Neo-noir
Kategoria:Lege lehor garaian girotutako filmak
Kategoria:Depresio Handian girotutako filmak
Kategoria:Gizonezko bigarren aktore onenaren Oscar Saria irabazi duten filmak